**การประเมินความเสี่ยงการทุจริต**

**ประจำปีงบประมาณ 2564**



**เทศบาลตำบลคำป่าหลาย**

**อำเภอเมือง จังหวัดมุกดาหาร**

**คำนำ**

เหตุการณ์ความเสี่ยงด้านการทุจริตเกิดแล้วจะมีผลกระทบทางลบ ซึ่งปัญหามาจากสาเหตุต่างๆ ที่ค้นหาต้นตอที่แท้จริงได้ยาก ความเสี่ยงจึงจำเป็นต้องคิดล่วงหน้าเสนอ การป้องกันการทุจริต คือ การแก้ปัญหาการทุจริตที่ยั่งยืน ซึ่งเป็นหน้าที่ความรับผิดชอบของหัวหน้าส่วนราชการ และเป็นเจตจำนงของ ทุกองค์กรที่ร่วมต่อต้านการทุจริตทุกรูปแบบ อันเป็นวาระเร่งด่วนของรัฐบาล

การนำเครื่องมือประเมินความเสี่ยงการทุจริตมาใช้ในองค์กร จะช่วยให้เป็นหลักประกันในระดับหนึ่งได้ว่าการดำเนินการขององค์กรจะไม่มีการทุจริต หรือในกรณีที่พบกับการทุจริตที่ไม่คาดคิด โอกาสที่จะประสบกับปัญหาน้อยกว่าองค์กรอื่น หรือหากเกิดความเสียหายขึ้นก็จะเป็นความเสียหายที่น้อยกว่าองค์กรที่ไม่มีการนำเครื่องมือประเมินความเสี่ยงการทุจริตมาใช้ เพราะได้มีการเตรียมการป้องกันล่วงหน้าไว้ โดยให้เป็นส่วนหนึ่งของการปฏิบัติงานประจำ ซึ่งไม่ใช่การเพิ่มภาระงานแต่อย่างใด

เทศบาลตำบลคำป่าหลาย เป็นองค์กรปกครองส่วนท้องถิ่น ที่มีบทบาทในการขับเคลื่อนหน่วยงานภาครัฐให้บริหารงานภายใต้กรอบธรรมาภิบาล โดยการประเมินความเสี่ยงการทุจริตจะเป็นเครื่องมือหนึ่งในการขับเคลื่อนธรรมาภิบาลเพื่อลดปัญหาการทุจริตภาครัฐ ตามคำสั่งคณะรักษาความสงบแห่งชาติ ที่ 69/2557 ลงวันที่ 18 มิถุนายน 2557 เรื่อง มาตรการป้องกันและแก้ไขปัญหาการทุจริตประพฤติ มิชอบที่กำหนดให้ทุกส่วนราชการและหน่วยงานของรัฐ โดยมุ่งเน้นการสร้างธรรมาภิบาลในการบริหารงาน และส่งเสริมการมีส่วนร่วมจากทุกภาคส่วนในการตรวจสอบ เฝ้าระวัง เพื่อสกัดกั้นมิให้เกิดการทุจริตประพฤติ มิชอบได้

เทศบาลตำบลคำป่าหลาย จึงได้ดำเนินการประเมินความเสี่ยงในองค์กรขึ้น เพื่อให้หน่วยงานมีมาตรการ ระบบหรือแนวทางในการบริหารจัดการความเสี่ยงของการดำเนินงานที่อาจก่อให้เกิดการทุจริตซึ่งเป็นมาตรการป้องกันการทุจริตเชิงรุกที่มีประสิทธิภาพต่อไป

**เทศบาลตำบลคำป่าหลาย**

**สารบัญ**

**เรื่อง หน้า**

การประเมินความเสี่ยงการทุจริต 1

การวิเคราะห์สถานความเสี่ยง 2

เมริกส์ระดับความเสี่ยง 3

สรุปตารางเมทริกส์ระดับความเสี่ยง 4

การประเมินการควบคุมความเสี่ยง 5

แผนบริหารความเสี่ยง 5

ประกาศเทศบาลตำบลคำป่าหลาย 6-16

**การประเมินความเสี่ยงการทุจริต ประจำปี พ.ศ.2564**

**เทศบาลตำบลคำป่าหลาย อำเภอเมืองมุกดาหาร จังหวัดมุกดาหาร**

**\*\*\*\*\*\*\*\*\*\***

ตามยุทธศาสตร์ชาติว่าด้วย การป้องกันและปราบปรามการทุจริต ระยะที่ 3 (พ.ศ.2560-2564) และการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment : ITA ) ประจำปีงบประมาณ พ.ศ.2564 ได้กำหนดตัวชี้วัดออกเป็น 10 ตัวชี้วัด ดังนี้

1. การปฏิบัติหน้าที่
2. การใช้งบประมาณ
3. การใช้อำนาจ
4. การใช้ทรัพย์สินของราชการ
5. การแก้ไขปัญหาการทุจริต
6. คุณภาพการดำเนินงาน
7. ประสิทธิภาพการสื่อสาร
8. การปรับปรุงระบบการทำงาน
9. การเปิดเผยข้อมูล
10. การป้องกันการทุจริต

เทศบาลตำบลคำป่าหลาย ถูกกำหนดให้ประเมินตัวชี้วัดที่ 10 การป้องกันการทุจริต

ตัวชี้วัดที่ 10.1 การดำเนินการเพื่อป้องกันการทุจริต ข้อ 036 การประเมินความเสี่ยงการทุจริต

**การประเมินความเสี่ยงการทุจริต ของเทศบาลตำบลคำป่าหลาย**

**ขั้นตอนการประเมินความเสี่ยงการทุจริต**

 **1.การระบุความเสี่ยง**

 ระบุความเสี่ยง อธิบายรายละเอียด รูปแบบ พฤติการณ์ความเสี่ยงเฉพาะที่มีความเสี่ยงการทุจริต

ตารางที่ 1 ระบุความเสี่ยง(Known Factor และ Unknown Factor)

|  |  |
| --- | --- |
| **โอกาส/ความเสี่ยงการทุจริต** | **ประเภทความเสี่ยงการทุจริต** |
| Known Factor(เคยเกิดขึ้นแล้ว) | Unknown Factor(ยังไม่เคยเกิดขึ้น) |
| การใช้ทรัพย์สินของราชการเพื่อประโยชน์ธุรกิจส่วนตัว-นำรถยนต์ของเทศบาลไปใช้ในกิจกรรมของตนนอกเหนือจากงานของเทศบาล บ่อยครั้ง ซึ่งต้องรับผิดชอบจ่ายค่าน้ำมันด้วยตนเอง แต่กลับมีการเบิกค่าน้ำมันเชื้อเพลิงและทำการเบิกเกินกว่าความเป็นจริง | **√** |  |
| การรับผลประโยชน์ต่างๆ(Accepting benefits) หรือสินบน-การรับของขวัญจากบุคคลอื่น เพื่อช่วยให้บุคคลนั้นได้ผลประโยชน์จากองค์กร |  | **√** |

-2-

|  |  |
| --- | --- |
| **โอกาส/ความเสี่ยงการทุจริต** | **ประเภทความเสี่ยงการทุจริต** |
| Known Factor(เคยเกิดขึ้นแล้ว) | Unknown Factor(ยังไม่เคยเกิดขึ้น) |
| การทำธุรกิจกับตัวเอง(Self-dealing) เป็นคู่สัญญา(Contracts)-พนักงานที่เกี่ยวข้องกับกระบวนการจัดซื้อจัดจ้างทำสัญญาซื้อของจากบริษัทของครอบครัวตนเองหรือบริษัทที่ตนเองมีหุ้นส่วนอยู่ |  | **√** |
| การทำงานพิเศษ (Outside employment or moonlighting)-การที่พนักงานไม่ทำงานที่ได้รับมอบหมายจากเทศบาลอย่างเต็มที่ แต่เอาเวลาไปรับงานพิเศษอื่นๆที่อยู่นอกเหนืออำนาจหน้าที่ ที่ได้รับมอบหมายจากหน่วยงาน |  | **√** |
| การจัดซื้อจัดจ้าง-การกำหนดคุณลักษณะเฉพาะของวัสดุและครุภัณฑ์(Specification) ที่จัดซื้อจัดจ้างให้พวกพ้องได้เปรียบหรือชนะการประมูล-การปกปิดข้อมูลการจัดซื้อจัดจ้างต่อสาธารณะ เช่น การปิดประกาศการจัดซื้อจัดจ้าง หรือเผยแพร่ข้อมูลล่าช้า |  | **√****√** |

**หมายเหตุ : Known Factor** - ความเสี่ยงที่เคยเกิด คาดว่าจะมีโอกาสเกิดซ้ำสูง หรือมีประวัติอยู่แล้ว

 **UnKnown Factor** - ความเสี่ยงที่ไม่เคยเกิดหรือไม่มีประวัติมาก่อน ปัจจัยความเสี่ยงที่มาจากการพยากรณ์ประมาณการล่วงหน้าในอนาคต

**2.การวิเคราะห์สถานความเสี่ยง**

วิเคราะห์เพื่อแสดงสถานะความเสี่ยงการทุจริตของแต่ละโอกาส/ความเสี่ยงการทุจริต แบ่งออกเป็น

สถานะสีเขียว : ความเสี่ยงระดับต่ำ

สถานะสีเหลือง : ความเสี่ยงระดับปานกลาง และสามารถใช้ความรอบคอบระมัดระวังในระหว่างปฏิบัติงานตามปกติควบคุมดูแลได้

สถานะสีส้ม : ความเสี่ยงระดับสูง เป็นกระบวนการที่มีผู้เกี่ยวข้องหลายคน หลายหน่วยงานภายในองค์กรมีหลายขั้นตอน จนยากต่อการควบคุมหรือไม่มีอำนาจควบคุมข้ามหน่วยงานตามหน้าที่ปกติ

สถานะสีแดง : ความเสี่ยงระดับสูงมาก เป็นกระบวนงานที่เกี่ยวข้องกับบุคคลภายนอก คนที่ไม่รู้จักไม่สามารถตรวจสอบได้ชัดเจน ไม่สามารถกำกับติดตามได้อย่างใกล้ชิดหรืออย่างสม่ำเสมอ

ตารางที่ 2 ตารางแสดงสถานะความเสี่ยง(แยกตามรายสีไฟจราจร)

|  |  |  |  |  |
| --- | --- | --- | --- | --- |
| **โอกาส/ความเสี่ยงการทุจริต** | **เขียว** | **เหลือง** | **ส้ม** | **แดง** |
| การใช้ทรัพย์สินของราชการเพื่อประโยชน์ธุรกิจส่วนตัว-นำรถยนต์ของเทศบาลไปใช้ในกิจกรรมของตนนอกเหนือจากงานของเทศบาล บ่อยครั้ง ซึ่งต้องรับผิดชอบจ่ายค่าน้ำมันด้วยตนเอง แต่กลับมีการเบิกค่าน้ำมันเชื้อเพลิงและทำการเบิกเกินกว่าความเป็นจริง |  | **√** |  |  |
| การรับผลประโยชน์ต่างๆ(Accepting benefits) หรือสินบน-การรับของขวัญจากบุคคลอื่น เพื่อช่วยให้บุคคลนั้นได้ผลประโยชน์จากองค์กร | **√** |  |  |  |
| **โอกาส/ความเสี่ยงการทุจริต** | **เขียว** | **เหลือง** | **ส้ม** | **แดง** |
| การทำธุรกิจกับตัวเอง(Self-dealing) เป็นคู่สัญญา(Contracts)-พนักงานที่เกี่ยวข้องกับกระบวนการจัดซื้อจัดจ้างทำสัญญาซื้อของจากบริษัทของครอบครัวตนเองหรือบริษัทที่ตนเองมีหุ้นส่วนอยู่ | **√** |  |  |  |
| การทำงานพิเศษ (Outside employment or moonlighting)-การที่พนักงานไม่ทำงานที่ได้รับมอบหมายจากเทศบาลอย่างเต็มที่ แต่เอาเวลาไปรับงานพิเศษอื่นๆที่อยู่นอกเหนืออำนาจหน้าที่ ที่ได้รับมอบหมายจากหน่วยงาน | **√** |  |  |  |
| การจัดซื้อจัดจ้าง-การกำหนดคุณลักษณะเฉพาะของวัสดุและครุภัณฑ์(Specification)ที่จัดซื้อจัดจ้างให้พวกพ้องได้เปรียบหรือชนะการประมูล-การปกปิดข้อมูลการจัดซื้อจัดจ้างต่อสาธารณะ เช่น การปิดประกาศการจัดซื้อจัดจ้าง หรือเผยแพร่ข้อมูลล่าช้า | **√****√** |  |  |  |

**3. เมทริกส์ระดับความเสี่ยง**

 ค่าความเสี่ยงรวม คิดจากระดับ ความจำเป็นของการเฝ้าระวัง คูณ ระดับความรุนแรงของผลกระทบ โดยมีเกณฑ์ ดังนี้

**3.1 ระดับความจำเป็นของการเฝ้าระวัง มีแนวทางในการพิจารณา ดังนี้**

ระดับ 3 หมายถึง เป็นขั้นตอนหลักของกระบวนการ และมีความเสี่ยงในการทุจริตสูง

 ระดับ 2 หมายถึง เป็นขั้นตอนหลักของกระบวนการ และมีความเสี่ยงในการทุจริตที่ไม่สูงมาก

 ระดับ 1 หมายถึง เป็นขั้นตอนรองของกระบวนการ

 -ถ้าเป็นกิจกรรมหรือขั้นตอนหลักที่สำคัญของกระบวนการงานนั้นๆ (MUST) หมายถึง มีความจำเป็นสูงของการเฝ้าระวังความเสี่ยงการทุจริตที่ต้องทำการป้องกันไม่ดำเนินการไม่ได้ ค่าของ MUST คือ ค่าที่อยู่ในระดับ 3 หรือ 2

-ถ้าเป็นกิจกรรมหรือขั้นตอนรองของกระบวนการงานนั้นๆ(SHOULD)หมายถึง มีความจำเป็นต่ำในการเฝ้ารระวังความเสี่ยงการทุจริต ค่าของ SHOULD คือ ค่าที่อยู่ในระดับ 1

 ตารางที่ 3 SCORING ทะเบียนข้อมูลที่เฝ้าระวัง 2 มิติ

 3.1 ระดับความจำเป็นของการเฝ้าระวัง

|  |  |  |
| --- | --- | --- |
| **โอกาส/ความเสี่ยงการทุจริต** | กิจกรรมหรือขั้นตอนหลักMUST | กิจกรรมหรือขั้นตอนรองSHOULD |
| การใช้ทรัพย์สินของราชการเพื่อประโยชน์ธุรกิจส่วนตัว-นำรถยนต์ของเทศบาลไปใช้ในกิจกรรมของตนนอกเหนือจากงานของเทศบาล บ่อยครั้ง ซึ่งต้องรับผิดชอบจ่ายค่าน้ำมันด้วยตนเอง แต่กลับมีการเบิกค่าน้ำมันเชื้อเพลิงและทำการเบิกเกินกว่าความเป็นจริง |  | 1 |

**3.2 ระดับความรุนแรงของผลกระทบ มีแนวทางในการพิจารณา ดังนี้**

ระดับ 3 หมายถึง มีผลกระทบต่อผู้ใช้บริการ/ผู้มีส่วนได้เสีย/หน่วยงานกำกับดูแล/พันธมิตร/เครือข่าย/ทางการเงิน ในระดับที่รุนแรง

 ระดับ 2 หมายถึง มีผลกระทบต่อผู้ใช้บริการ/ผู้มีส่วนได้เสีย/หน่วยงานกำกับดูแล/พันธมิตร/เครือข่าย/ทางการเงิน ในระดับไม่รุนแรง

 ระดับ 1 หมายถึง มีผลกระทบต่อกระบวนการภายใน/การเรียนรู้/องค์ความรู้

 -กิจกรรมหรือขั้นตอนการปฏิบัติงานนั้นเกี่ยวข้องกับ ผู้มีส่วนได้ส่วนเสีย Stakeholders รวมถึงหน่วยงานกำกับดูแล พันธมิตร ภาคเครือข่าย ค่าอยู่ที่ 2 หรือ 3

-กิจกรรมหรือขั้นตอนการปฏิบัติงานนั้นเกี่ยวข้องกับ ผลกระทบทางการเงิน รายได้ลด รายจ่ายเพิ่ม Financial ค่าอยู่ที่ 2 หรือ 3

-กิจกรรมหรือขั้นตอนการปฏิบัติงานนั้นผลกระทบต่อผู้ใช้บริการ กลุ่มเป้าหมาย Customer/User ค่าอยู่ที่ 2 หรือ 3

-กิจกรรมหรือขั้นตอนการปฏิบัติงานนั้นผลกระทบต่อกระบวนงานภายใน Internal Process หรือกระทบด้านการเรียนรู้ องค์ความรู้ Learning & Growth ค่าอยู่ที่ 1 หรือ 2

|  |  |
| --- | --- |
| **โอกาส/ความเสี่ยงการทุจริต** | **ระดับความรุนแรงของผลกระทบ** |
| การใช้ทรัพย์สินของราชการเพื่อประโยชน์ธุรกิจส่วนตัว-นำรถยนต์ของเทศบาลไปใช้ในกิจกรรมของตนนอกเหนือจากงานของเทศบาล บ่อยครั้ง ซึ่งต้องรับผิดชอบจ่ายค่าน้ำมันด้วยตนเอง แต่กลับมีการเบิกค่าน้ำมันเชื้อเพลิงและทำการเบิกเกินกว่าความเป็นจริง | 2 |

 **สรุปตารางเมทริกส์ระดับความเสี่ยง**

|  |  |  |  |
| --- | --- | --- | --- |
| **โอกาส/ความเสี่ยงการทุจริต** | **ระดับความจำเป็นของการเฝ้าระวัง****3 2 1** | **ระดับความรุนแรงของผลกระทบ****3 2 1** | **ค่าความเสี่ยงรวมความจำเป็น X ความรุนแรง** |
| การใช้ทรัพย์สินของราชการเพื่อประโยชน์ธุรกิจส่วนตัว-นำรถยนต์ของเทศบาลไปใช้ในกิจกรรมของตนนอกเหนือจากงานของเทศบาล บ่อยครั้ง ซึ่งต้องรับผิดชอบจ่ายค่าน้ำมันด้วยตนเอง แต่กลับมีการเบิกค่าน้ำมันเชื้อเพลิงและทำการเบิกเกินกว่าความเป็นจริง | 1 | 2 | 3 |

**Risk Matrix**

|  |  |  |  |
| --- | --- | --- | --- |
| **ความจำเป็นของการเฝ้าระวังความรุนแรง****ของผลกระทบ** | **1** | **2** | **3** |
| **3** |  |  |  |
| **2** |  |  |  |
| **1** |  |  |  |

 **ระดับสูงมาก** ใช้กระบวนการควบคุมภายใน+แผนบริหารความเสี่ยง

 **ระดับสูง** ใช้กระบวนการควบคุมภายใน+แผนบริหารความเสี่ยง

 **ระดับปานกลาง** ใช้กระบวนการควบคุมภายใน

 **ระดับต่ำ** ใช้กระบวนการควบคุมภายใน

ความเสี่ยงเรื่องการทุจริต

**4.การประเมินการควบคุมความเสี่ยง (Risk – Control Matrix Assessment)**

เกณฑ์คุณภาพการจัดการ จะแบ่งออกเป็น 3 ระดับ ดังนี้

 **ดี** : จัดการได้ทันที ทุกครั้งที่เกิดความเสี่ยง ไม่กระทบถึงผู้ใช้บริการ/ผู้รับมอบผลงาน องค์กรไม่มีผลเสียทางการเงิน ไม่มีรายจ่ายเพิ่ม

 **พอใช้** : จัดการได้โดยส่วนใหญ่ มีบางครั้งยังจัดการไม่ได้ กระทบถึงผู้ใช้บริการ/ผู้รับมอบผลงาน องค์กร แต่ยอมรับได้ มีความเข้าใจ

 **อ่อน** : จัดการไม่ได้ หรือได้เพียงส่วนน้อย การจัดการเพิ่มเกิดจากการรายจ่าย มีผลกระทบถึงผู้ใช้บริการ/ผู้รับมอบผลงานและยอมรับไม่ได้ ไม่มีความเข้าใจ

ตารางที่ 4 แสดงการประเมินการควบคุมความเสี่ยง

|  |  |  |
| --- | --- | --- |
| **โอกาส/ความเสี่ยงการทุจริต** | คุณภาพการจัดการ | ค่าประเมินการควบคุมความเสี่ยงการทุจริต |
| ค่าความเสี่ยงระดับต่ำ | ค่าความเสี่ยงระดับปานกลาง | ค่าความเสี่ยงระดับสูง |
| การใช้ทรัพย์สินของราชการเพื่อประโยชน์ธุรกิจส่วนตัว-นำรถยนต์ของเทศบาลไปใช้ในกิจกรรมของตนนอกเหนือจากงานของเทศบาล บ่อยครั้ง ซึ่งต้องรับผิดชอบจ่ายค่าน้ำมันด้วยตนเอง แต่กลับมีการเบิกค่าน้ำมันเชื้อเพลิงและทำการเบิกเกินกว่าความเป็นจริง | พอใช้ | **√** |  |  |

**5. แผนบริหารความเสี่ยง**

จากการประเมินความเสี่ยงการทุจริต เทศบาลตำบลคำป่าหลาย จึงได้กำหนดมาตรการภายในเพื่อส่งเสริมความโปร่งใสและป้องกันการทุจริตประจำปี 2564 จำนวน 7 มาตรการ ได้แก่

 1.มาตรการเผยแพร่ข้อมูลต่อสาธารณะ

 2.มาตรการให้มีส่วนได้ส่วนเสียมีส่วนร่วม

 3.มาตรการส่งเสริมความโปร่งใสในการจัดซื้อจัดจ้าง

 4.มาตรการจัดการเรื่องร้องเรียนการทุจริตและประพฤติมิชอบของเจ้าหน้าที่

 5.มาตรการป้องกันการรับสินบน

 6.มาตรการป้องกันการขัดกันระหว่างผลประโยชน์ส่วนตนกับผลประโยชน์ส่วนรวม

 7.มาตรการตรวจสอบการใช้ดุลพินิจ